Konsertti- ja kongressitalo Mikaeli - Suomen kiinnostavin tapahtumatalo

ITÄTUULEN TUOMAA
2021-12-16 19:00 (Europe/Helsinki)
Erkki Lasonpalo, kapellimestari
Anna Fedorova, piano
Mikkelin kaupunginorkesterin solistiksi saapuu maailmalla mainetta niittänyt pianotaiteilija Anna Fedorova. Venäläisestä musiikista koostuvan ohjelman johtaa pääkapellimestari Erkki Lasonpalo. Konsertin avausnumero on Pjotr Tšaikovskin Andante cantabile ensimmäisestä jousikvartetosta säveltäjän omana sovituksena jousiorkesterille. Illan solistinumerona kuullaan Dmitri Šostakovitšin ensimmäinen pianokonsertto. Pianokonserttoa voisi soitinnuksensa ja trumpettiosuuden luonteen huomioiden kutsua myös kaksoiskonsertoksi. Uusbarokkia henkivä soitinnusratkaisu kuulostaa edelleen raikkaalta. Konsertin jälkimmäisellä puoliskolla on ohjelmassa Šostakovitšin Kamarisinfonia. Fasismin ja sodan uhreille omistettu teos on Rudolf Barshain sovitus jousiorkesterille Šostakovitšin 8. jousikvartetosta.
Pjotr Tšaikovski: Andante cantabile
Dmitri Šostakovitš: Konsertto pianolle, trumpetille ja jousiorkesterille c-molli op. 35
Dmitri Šostakovitš: Kamarisinfonia op. 110a
LIPUT: 24,50 € / 22,50 € / 8 €
Lipunmyynnistä vastaa orkesterin toimisto, yhteystiedot löydät täältä.
Järj. Mikkelin kaupunginorkesteri

RNO:n 9. - Oodi joululle (ei toteudu)
2021-12-15 19:00
Lippurahojen palautusta voit hakea 31.12.2021 mennessä täältä: web.lippu.fi/palautus

Riku Niemi Orchestra solistinaan Anne Mattila.
Riku Niemi Orchestra ottaa joulun irti elämästä! RNO:n yhdeksäs joulu on yhdessäolon juhlaa. Musiikki on perinteistä, ja perinteisesti myös perinteistä poikkeavaa. Uusia perinteitä luodaan, mutta vanhoja kunnioitetaan, ja kannatellaan. Koko Suomen orkesteri vie jouluiloa laajasti eri puolille maata. RNO:n joulu on harras ja hersyvä ja ketään ei jätetä lahjatta kun musiikillisen takkatulen loimutessa juodaan porukalla taidekahvit.

Lauluyhtye Rajaton -Rajaton joulu
2021-12-14 19:00
Tapahtuma on siirretty, edelliset ajankohdat 7.10.2020 ja 14.3.2021. Jo ostetut liput käyvät sellaisenaan uuteen ajankohtaan. Tapahtuman nimi on muuttunut Rajaton Joulu:ksi.
Rajaton Joulu 2021
Rajattoman joulukonsertit ovat vuosien saatossa muodostuneet joulun perinteeksi kymmenille tuhansille suomalaisille. Varsinkin näin poikkeuksellisena aikana joulutunnelman luominen, joulunaikaan rauhoittuminen ja yhteisen elämyksen tarjoaminen tuntuu erityisen tärkeältä.
Rajaton Joulu 2021 -kiertueella kuullaan yhtyeen rakastetuimpia joululauluja, sekä tuttuun tapaan myös jotakin uutta ja yllätyksellistä, jokaiseen konserttitilaan erikseen räätälöitynä. Yleisö on vuosi vuoden perään todennut Rajattoman joulukonserttien jälkeen: ”Nyt saa joulu tulla!”.
Tervetuloa konserttiin – joulu on Rajaton!
Rajattomaan kuuluvat Essi Wuorela, Aili Ikonen, Soila Sariola, Hannu Lepola, Ahti Paunu ja Jussi Chydenius.
Noudatamme konserteissa AVIn ohjeistuksia turvaetäisyyksistä ja hygieniasta. Konserttipaikkojen yleisökapasiteetti on rajattu noin puoleen turvavälien takaamiseksi, ja yleisön saapumiseen ja poistumiseen on varattu riittävästi aikaa. Konserttipaikoilla on saatavilla käsidesiä, ja suositamme maskin käyttöä koko tapahtuman ajan. Maskeja on saatavilla myös konserttipaikoilta. Koronaturvallisuusohjeita päivitetään tarvittaessa suositusten mukaan.
Martti Talvela -sali
Kesto n. 2 h, sis. väliajan
Liput 34,50 € sis. käsittelykulut

Voimisteluseura Sirius – Aladdin voimistelunäytös
2021-12-13 18:00 - 18:30
Hyppää mukaan lentävän maton kyytiin läpi Agraban! Koe unohtumaton tarina Aladdinista uudella tyylillä, voimistelulla! Näet illan aikana maailman kauneimmaksi voimistelulajiksi kehutun rytmisen voimistelun lajikirjon Jasminesta, Rajah tiikeristä itämaisiin neitoihin. Sydämentykytyksiä aiheuttavan akrobatiavoimistelun korkeat heitot lentävän maton kyydissä sekä monia muita harrastevoimistelun ryhmiä. Ilta jota et unohda!
Tervetuloa Voimisteluseura Siriuksen joulunäytökseen Aladdin!
Liput
Permanto 14,50 €
Parvi 10,00 €
Kesto 2h 10min
Väliaika 30min
Järj. Voimisteluseura Sirius

Mikkelin Voimistelijat MiVo – Joulupukki matkaan jo käy
2021-12-11
Esitykset klo 14 ja 16
Ei väliaikaa, kesto noin 60 min
Jouluaattona joulupukin päivä on pitkä, mutta antoisa. Mitä kaikkea yhteen päivään voikaan sisältyä? MiVon joulunäytöksessä joulupukki pääsee matkalleen kaikenikäisten seuran esiintyjien kanssa.
Näytöksessä nähtävät lajit: voimisteluakrobatia, cheerleading ja tanssi.
Liput (hinnat sisältää käsittelykulun)
Peruslippu:
permanto 16,00 €
parvi 11,50 €
Lapset alle 12 v:
permanto 14,00 €
parvi 9,50 €

Eini -Vihdoin valmis
2021-12-08 19:00
EINI valloittaa konserttisalit marraskuun alusta alkaen . Kiertue starttaa Turusta ja huipentuu Poriin joulun alla. Kaikkiaan ryhmä kiertää 10 paikkakuntaa etelästä pohjoiseen, lännestä itään.
Suomalaisen musiikin ikoni EINI on luonut upeaa ja pitkää uraa jo vuodesta 1977 alkaen. Takana on 8500 keikkaa, 14 albumia ja kymmeniä singlejä. Hittejä kuudelta eri vuosikymmeneltä, jotka me kaikki muistamme: Yes sir, alkaa polttaa, Kesä ja yö, Haloo Hela Finland , Xanadu, Mä jään, Draamaa, Tilkkutäkki, Vihdoin valmis . . .ja monia muita listojen kärkeen kivunneita iskelmiä.
Viimeisin albumi Vihdoin valmis julkaistiin syyskuussa 2020. Samanniminen konserttikiertue esittelee artistin monipuolista musiikkia koko hänen uransa ajalta ja lupaa tunnelmasta toiseen vaihtuvan konserttielämyksen.
Raikkaat tuulet puhaltavat nyt taustalla, kun Eini aloitti 3-vuotta sitten yhteistyön uuden bändin kanssa ja lähtee ryhmän kanssa ensimmäiselle yhteiselle konserttisalikiertueelle. Artisti kokeekin olevansa etuoikeutettu, kun saa työskennellä energisen, huippuammattilaisista koostuvan muusikkoryhmän kanssa.
Bändin kokoonpano:
Eini Laulu
Jonne Aho Basso / Laulu
Samuli Paldanius Kitara / Laulu
Jussi Voutilainen Rummut / Lyömäsoittimet
Pentti Väisänen Piano / Koskettimet / Laulu
Martti Talvela -sali
Liput 35,00 € (sisältää käsittelykulun)
Kiertueen järjestäjä:
Central Line Entertainment ja Sony Music Finland

MIKKELIN KAUPUNGIN ITSENÄISYYSPÄIVÄN JUHLA
2021-12-06 13:00 - 17:00
Kaikille avoin juhla alkaa kello 13 kahvitilaisuudella. Ohjelma salissa alkaa kello 14.
Juhlassa on viittomakielinen tulkkaus.
Kaupungin tervehdyksen juhlaan tuo kaupunginhallituksen 2. varapuheenjohtaja Raimo Heinänen. Juhlapuhujana on opiskelijakunta Kaakon puheenjohtaja Rico Martikainen.
Tilaisuudessa luovutetaan myös vuoden 2021 Pro Mikkeli -mitali.
Lisäksi ohjelmassa on Puolustusvoimien reserviläisten palkitseminen ja ylentäminen sekä musiikkia ja tanssia.
Tilaisuudessa on vahva kasvomaskisuositus. Huolehdithan käsihygieniasta ja turvaväleistä. Ethän saavu juhlaan sairaana.
Juhlaohjelma kello 14 alkaen
Lippu saapuu
Fanfaari (Ville Viitakoski, trumpetti)
Jatkumo / Osa 1 (Esko Korpelainen)
Tervehdyspuhe (Raimo Heinänen)
Pro Mikkeli -mitalin luovuttaminen
Jatkumo / Osa 2 (Esko Korpelainen)
Reserviläisten ylentäminen ja palkitseminen (everstiluutnantti Ari Määttä)
Fanfaari (Ville Viitakoski)
Jatkumo / Osa 3 (Esko Korpelainen)
Tanssiesitys (Angelica)
Juhlapuhe (Rico Martikainen)
Musiikkia (Mikkelin kaupunginorkesteri: Ahti Sonninen ja Jean Sibelius)
Maamme
Lippu poistuu

Kake Randelin – Kaikki hitit!
2021-11-27 19:00
Kop kop kop, Tarja, Silitä ja paijaa, Nasta pimu, Jannu huoleton, Kirje kotiin ja Kielletyt tunteet sekä monet muut hitit ovat kappaleita, jotka saavat rytmijalan vipattamaan paatuneimmaltakin kuulijalta. Kake oli pop jo 1970-luvulla ja hän on pop yhäkin.
Kake Randelin soi yhä kovalla tahdilla radioissa, tanssilavoilla ja laivoilla. Nyt teille kaikille tarjoutuu mahdollisuus nähdä hänet myös harvinaisuutena konserttisalissa. Tule hakemaan hyvää mieltä ja tule mukaan nauttimaan vauhdikkaan musiikin tunnelmasta!
Liput 29,50 €

SAIMAA SINFONIETTA – VIIHTEELLÄ
2021-11-26 19:00
Vytautas Lukočius, kapellimestari
Marjukka Tepponen, sopraano
Aarne Pelkonen, baritoni
Valohoitoa marraskuun lopun synkkyyteen tarjoillaan Saimaa Sinfoniettan viihdekonsertissa koko Mikaelin täydeltä. Solisteina kilpaa spottivalojen kanssa loistavat suurta suosiota niin ooppera- kuin viihdelavoillakin saaneet sopraano Marjukka Tepponen ja baritoni Aarne Pelkonen. Mikkelin ja Lappeenrannan kaupunginorkesterit esittävät laajan kattauksen rakastettuja musikaalisävelmiä, ikonista elokuvamusiikkia ja kansainvälisiä hittejä eri vuosikymmeniltä. Nostalgiaa, tunteiden vuoristorataa ja hyvää meininkiä luvassa siis koko illan. Koko komeuden johtaa kapellimestari Vytautas Lukočius.
LIPUT: 27,50 € / 25,50 € / 10 €
Lipunmyynnistä vastaa orkesterin toimisto, yhteystiedot löydät täältä.
Järj. Mikkelin kaupunginorkesteri

Rakuunasoittokunnan 100 -vuotisjuhlakonsertti
2021-11-25 19:00
RAKUUNASOITTOKUNTA 100
Rakuunasoittokunnan 100 -vuotisjuhlakonsertti
Musiikkimajurit Riku Huhtasalo ja Tomi Väisänen kapellimestarit
Angelika Klas ja Hannu Lehtonen laulu
Seppo Hovi tarinat ja juonto
Rakuunasoittokunnan juhlavuosi huipentuu 100-vuotisjuhlakonserttiin. Konsertin juontajana on musiikkineuvos Seppo Hovi ja laulusolisteina Angelika Klas ja Hannu Lehtonen. Konsertissa kuullaan soittokunnan osaamista laajalla rintamalla. Laulusolistien lisäksi soittokunnan omat solistit kapteeni Marko Saikko ja ylikersantti Joonas Hytti esittävät virtuoosisen sooloteoksen kahdelle baritonitorvelle. Juhlavuodelle on myös tilattu palkitulta säveltäjä Jukka-Pekka Lehdolta moderni, ratsuväestä ja ratsuväen hengestä aiheensa ammentanut puhallinorkesteriteos. Teos on yksi Rakuunasoittokunta 100 -juhlavuoden merkkipaaluista. Tervetuloa juhlimaan kanssamme 100-vuotista taivalta!
Liput 20,00€ (sis käsittelykulun)
Kesto 2,5 tuntia väliaikoineen
Järj. Puolustusvoimat/Rakuunasoittokunta

Behm
2021-11-20 19:00
BEHMin kaltaisia menestystarinoita on yksi miljoonassa. Draaman kaari viehättää -debyyttialbumillaan ilmiömäiseen suosioon noussut laulaja-lauluntekijä BEHM on yksi musiikkikentän kiehtovimmista tekijöistä 2020-luvulla. Triplaplatinaa lähentelevä vaikuttava debyytti on saanut osakseen poikkeuksellista huomiota ja BEHM on vakiinnuttanut nopeasti paikkansa Suomen suosituimpien tähtien joukossa.
Syyskuussa 2020 julkaistulta debyyttialbumilta löytyvä, nyt jo yli nelinkertaista platinaa striimannut ja Musiikkikustantajien Vuoden biisi 2020 -palkinnolla palkittu, Hei rakas -debyyttisingle nousi historialliseen suosioon niin suoratoistopalveluissa, kuin radiossakin. Sitä seuranneet singlet ovat kaikki nousseet virallisen singlelistan ykköseksi sekä tiheään radiosoittoon ja BEHMin kappaleet ovatkin soineet yhteensä yli viisi kuukautta radiolistan ykkösenä. Lisäksi BEHM oli ainoana tulokasartistina vuoden 2020 Suomen Spotifyn top10 kuunnelluimman artistin joukossa.
BEHM on lahjakas lauluntekijä, joka säveltää ja sanoittaa omat kappaleensa itse ja osallistuu myös vahvasti niiden tuotantoprosessiin – debyyttialbumin kappaleista 2 (Päästä varpaisiin ja Yhtä vaille kaksi) ovat täysin BEHMin omaa käsialaa! Tämän upeaäänisen artistin herkkä tulkinta ja koukuttavat pop-melodiat yhdistettyinä samaistuttaviin tarinoihin koskettavat sukupolvesta toiseen.
Esityksen kesto n. 60 min.
Peruslippu 34,50€ (sis.palvelumaksu)
BEHM Dinner & Show- lippu 1, kattaus klo 17:00
79,50 eur (sis.palvelumaksu)
SHOW & DINNER
VALITTAVANA KATTAUS KLO 17.00 (ENNEN KONSERTTIA) TAI KLO 20.00 (KONSERTIN JÄLKEEN)
MENU:
VÄLIMERELLINEN JOULUMENU
ALKURUOKANA
TALON CAESARSALAATTIA JA KASTIKETTA L,G
LEIPÄKRUTONKEJA L
GRILLATTUJA TAPAS-KASVIKSIA L,G
PAAHDETTUA ARTISOKKAA, HERKKUSIENIÄ BALSAMICO, GRILLATTUA PAPRIKOITA, MARINOITUJA OLIIVEJA
FENKOLI-KATKARAPUCOCTAIL L,G
PAPRIKAPAAHDETTUA LOHTA JA LIMEDIPPIÄ L,G
YRTTIPAAHDETTUA PORSAAN FILETTÄ JA KAPRIS VINAIGRETTEA JA TRYFFELIÄ L,G
PÄÄRUOKANA
YLIKYPSÄÄ HÄRÄN ENTRECOTE`TA, TUMMAA MADEIRA-KASTIKETTA L,G
ROSMARIINIPAAHDETTUJA PERUNOITA JA -KASVIKSIA L,G
JÄLKIRUOKANA
KANELIPANNACOTTAA JA HILLOTTUA KIRSIKKAA L,G
SHOW & DINNER -PAKETTIEN MYYNTI PÄÄTTYY 2 PÄIVÄÄ ENNEN KONSERTTIA.
Oikeudet muutoksiin pidätetään.

Erin 10 vuotta hunningolla -juhlakiertue
2021-11-19 19:00
ERIN JUHLAKIERTUEELLE SYKSYLLÄ
Ihastuttava Erin lähtee tulevana syksynä mittavalle konserttisalikiertueelle. 10 vuotta hunningolla -juhlakiertue juhlistaa Erinin kymmenvuotista soolouraa. Kiertueella kuullaan kappaleita myös syksyllä julkaistavalta uudelta albumilta.

-Ihanaa päästä keikoille – ja lisäksi vielä juhlimaan kymmenvuotista soolouraa. Ensimmäistä omaa kappaletta tehdessäni en tiennyt löytääkö jengi musaani vai ei. En osannut myöskään ajatella, että biisien kirjoittamisesta tulee minun juttuni ja minusta laulaja-lauluntekijä. Mutta tässä sitä ollaan! Bändin ja tiimin lisäksi moni keikoillani kävijä on kulkenut matkassa mukana jopa kymmenen vuotta. Rakastan yleisöäni, sen edessä olen mukavuusalueellani – tajuamme toisiamme ja on sairaan siistiä, että on löytynyt oma jengi joka tulee keikoille ja joiden kanssa voi kokea asioita, fiilistellä, itkeä ja nauraa, Erin sanoo.
Erinin uusin single Niinku koko ajan ilmestyi huhtikuussa 2021 ja se nousi suoraan radioiden soittolistoille sekä Spotifyn kuunnelluimpien kappaleiden joukkoon. Niinku koko ajan seuraa toukokuussa 2020 ilmestynyttä paluusingleä Yhtenä sunnuntaina, josta tuli nopeasti yksi maamme soitetuimmista kappaleista ja myös kaikkien radioiden soitetuin biisi. Kuukausia Spotifyn top 50 -listalla pysytellyt Yhtenä sunnuntaina sai Radiomedian antaman Kuukauden radiobiisi -palkinnon syys- ja lokakuussa 2020, eli oli noina kuukausia radioiden kautta eniten suomalaisia tavoittanut kappale.
Martti Talvela -sali

Liput 39,50 € (sis.palvelumaksu)

SAIMAA SINFONIETTA – KLARINETTISEIKKAILU
2021-11-18 19:00
Erkki Lasonpalo, kapellimestari
Lauri Sallinen, klarinetti
Auri Ahola, tanssi
Myös syksyn toisessa Saimaa Sinfoniettan konsertissa juhlitaan kantaesityksellä. Eero Hämeenniemeltä tilatun Klarinettiseikkailun solistina esiintyvät tanssija Auri Ahola ja klarinettitaiteilija Lauri Sallinen. Konsertin muuna ohjelmana on Väinö Raition Idylli, Uuno Klamin 1931 Toivo Haapasen johdolla kantaesitetty lapsisinfonianakin tunnettu Symphonie enfantine sekä Maurice Ravelin oboesoolostaan tunnettu iki-ihana Couperinin hauta. Ravel sävelsi teoksensa maailmansodassa kaatuneille ystävilleen barokkitanssien hengessä. Kauniisti soiva ja korkeaa soitintuntemusta osoittava orkestrointi tarjoilevat herkän ja runollisen valikoiman kaikkein kauneinta musiikkia.
Väinö Raitio: Idylli
Eero Hämeenniemi: Klarinettiseikkailu
Uuno Klami: Symphonie enfantine
Maurice Ravel: Le Tombeau de Couperin
LIPUT: 27,50 € / 25,50 € / 10 €
Lipunmyynnistä vastaa orkesterin toimisto, yhteystiedot löydät täältä.
Järj. Mikkelin kaupunginorkesteri

Veripalvelun Verenluovutustilaisuus
2021-11-17 12:30 - 17:30
Verenluovutustilaisuus Mikaelin 2. kerroksessa klo 12.30-17.30.
Lue ohjeet verenluovutustilaisuuteen sekä varaa aikasi täältä.
Tervetuloa!

Jarkko Ahola -Ikävä
2021-11-14 19:00
JARKKO AHOLA KONSERTTISALIKIERTUEELLE LOKAKUUSSA
Rocktenori Jarkko Ahola lähtee lokakuussa Ikävä-nimiselle konserttisalikiertueelle. Kahdeksan konsertin kiertue käynnistyy Järvenpää-talosta 22. lokakuuta ja päättyy Tampere-talolle 21. marraskuuta. Kiertueen lipunmyynti on käynnistynyt tänään.
– Mitäpä elämä olisi ilman musiikkia – ja varsinkaan elävää musiikkia? Nyt kun päälle vuosi ollaan menty enemmän tai vähemmän ilman, on ajatus tulevasta syksyn kiertueesta suorastaan kutkuttavan hieno. Se että kiertue on saanut nimensä joulukuussa julkaistusta versiostani Pave Maijasen – rauha hänen sielulleen – kappaleesta ”Ikävä”, on keikoille ja konsertteihin mitä suurin IKÄVÄ. Meille musisoijille tuo on melkeinpä elinehto. Toivotaan, että kesän myötä korona on muisto vain ja nähdään aurinkoisilla keikoilla ja syksyn kiertueella! Jarkko Ahola kommentoi.
Jarkko Ahola tuli aikoinaan tunnetuksi Teräsbetonin laulaja-basistina ja biisinkirjoittajana. Hänen ensimmäinen sooloalbuminsa Ave Maria – Joulun klassikot (2012) on myynyt tuplaplatinaa ja myös sitä seuranneet levyt Suojelusenkeli – Joulun klassikot 2 (2014) ja Romanssi (2016) ovat myyneet platinaa ja kultaa. Rock-tenorin omia biisejä sisältävä albumi Mä tuun suo luo julkaistiin keväällä 2018 ja se nousi suoraan Suomen virallisen listan sijalle 2. Miehen viimeisin, syksyllä 2019 julkaistu Metallisydän-albumi sisältää sekä suomen- että englanninkielisiä rock-klassikoita. Viime vuosina komeaääninen Ahola on hurmannut myös Elämäni Biisi tv-ohjelman solistina sekä esiintynyt yhdessä Waltteri Torikan kanssa täydelle Hartwall Arenalle kolmena vuotena peräkkäin.
Jarkko Ahola – laulu & kitara
Antti Hakulinen – koskettimet
Lauri Laine – kitara
Jari Laitinen – basso
Antti Mäkelä – rummut
Liput alk. 35,90 €
Konsertin kesto noin 2h (sis. väliajan)
Seuraa Jarkko Aholaa somessa:
Facebook
Spotify
Youtube
www.jahola.com
www.warnermusiclive.fi/jarkkoahola

Sir Elwoodin hiljaiset värit
2021-11-12 19:00
Sir Elwoodin hiljaiset värit: Aamupäivän Errol Flynn
Martti Talvela -sali
Lipun hinnat:
Peruslippu 42,00 €
Opiskelija 33,50 €
Ryhmät min 10 hlöä 39,00 €
Järj. Piikkikasvi Agency Oy

ESTRADILLA MUSIIKKIOPISTON SOLISTIT
2021-11-11 18:00
Jyrki Lasonpalo, kapellimestari
Mikkelin musiikkiopiston solistit
Perinteisessä nuorten solistien konsertissa soittavat tulevaisuuden lupaukset Mikkelin musiikkiopistosta. Kaupunginorkesterin ja musiikkiopiston vahvan yhteistyön hedelmistä saamme nauttia varmasti vielä pitkään. Konsertin johtaa tuttuun tapaan Mikkelin kaupunginorkesterin konserttimestari Jyrki Lasonpalo.
Mikkelin musiikkiopisto on ohjannut vuodesta 1960 lähtien alueensa lapsia ja nuoria musiikin harrastamisessa sekä viitoittanut tietä ammattiin tähdänneille oppilaille. Opetusaineita voi tätä nykyä opiskella klassisesta musiikista rytmimusiikkiin.
LIPUT: 19 € / 17 € / 6 €
Lipunmyynnistä vastaa orkesterin toimisto, yhteystiedot löydät täältä.
Järj. Mikkelin kaupunginorkesteri

Maustetytöt - Vuoden pimein yö
2021-11-07 18:00
Tapahtuma on siirretty muutaman viikon aikaisemmaksi (edelliset ajankohdat 3.10.2020 ja 27.11.2021). Huom, myös tapahtuman nimi muuttunut. Jo ostetut liput käyvät sellaisenaan uuteen ajankohtaan.
Maustetytöt tekevät joulun alla konserttisalikiertueen, jonka keikoilla kuullaan kattavasti Maustetyttöjen tähänastista tuotantoa. Konserttisalit luovat intiimin ympäristön Maustetyttöjen surumielisille lauluille ja erityisesti kappaleille, jotka normaalisti klubeilla ja festivaaleilla jäävät esittämättä.
Vuoden pimein yö -konserttisalikiertueella Maustetyttöjen kappaleita kuullaan kahden setin verran. Viime vuoden Emma Gaalassa Vuoden rock- ja Vuoden yhtye -palkinnoilla palkittu Maustetytöt aloittaa kiertueensa marraskuun ensimmäisenä viikonloppuna Mikkelistä ja päättää rupeamansa joulun alla Oulussa.
Liput 24,50 € (sis. käsittelykulut)
Kesto noin 2h (sis. väliajan)

Taipaleenjoki -ooppera
2021-11-06 14:00
Joulukuun alussa Leningradin Sotilaspiirin komentaja Kirill A. Meretskov oli kääntänyt Karjalan kannaksen suuren hyökkäyksen painopisteen Viipurin suunnasta itäiselle Kannakselle. Suomalaisten kova vastarinta alkuperäisellä hyökkäyslinjalla Kannaksella oli yllättänyt puna-armeijan, ja hyökkäysvoimat kaksinkertaistettiin, mutta läpimurtoa ei siitä huolimatta tapahtunut. Suomi säilytti itsenäisyytensä, mutta jäljelle jäi tragedia.
Taipaleenjoki-ooppera kertoo inhimillisen tarinan Taipaleen taisteluista kansallisrunoilijamme Yrjö Jylhän silmin ja tunnoin. Jylhä koki rintaman kauheudet niiden kokonaisuudessaan johdettuaan Kempin rykmentin 1 pataljoonan toista komppanjaa. Sodan kokemukset saivat lopulta Jylhän riistämään oman henkensä vuonna 1956. Taipaleenjoki-oopperaa on esitetty viimeksi Ilmajoen Musiikkijuhlilla täysille katsomoille vuosina 2010–2012.
Martti Talvela -sali
Liput 47,50 € (syyskampanja)
Järj. OperArt Jyrki Anttila OY
www.operart.fi

Pikku Kakkosen Seikkailukone
2021-11-03
Seikkailukone-konsertit riemastuttavat marraskuussa Mikkelissä
Näytökset ovat klo 11, klo 15 ja klo 17.30
Kesto noin 40 min

Reppu-Heppu ystävineen kutsuu mukaan talvisiin seikkailuihin!
Ylös, eteen, oikeaan, alas, taakse, vasempaan! Pikku Kakkosesta tuttu Seikkailukone polkaistaan käyntiin Mikkelissä järjestettävissä konserteissa. Seikkailua kuljettaa mielikuvittelun mestari Reppu-Heppu, jonka johdolla päästään laulamaan ja leikkimään talvikaupungissa ja ihmettelemään talvihuvipuiston menoa.
Reppu-Hepun kanssa lavalla seikkailee joukko tuttuja Pikku Kakkosesta: Tuomo, Yasmin, Jaakko sekä veijarimainen Nalle. Reissumusiikista vastaa Seikkailukoneen oma bändi, jossa Tuomon kanssa soittavat Isa-Eerika Lehto, Janne Ali-Vehmas ja Veikko Muikku.
Pitkästä aikaa myös yleisöllä on mahdollisuus osallistua konserttiin paikan päällä ja heittäytyä iloiseen seikkailuun. Klo 15 ja 17.30 konsertit taltioidaan ja nähdään Yle TV2:ssa ja Yle Areenassa uuden vuoden vaihduttua 1.1.2022 ja 8.1.2022.
Ylös, eteen, oikeaan, alas, taakse, vasempaan, seikkailun voit löytää ihan mistä vaan – kuten marraskuussa Mikkelistä!
Liput 10,50 €
HUOM. myös sylivauvoille tulee lunastaa lippu!
Järj. YLE Pikku Kakkonen

Tommy Hellsten -Virtahepo makuuhuoneessa -Miksi rakastaa voi vain vapaudessa?
2021-10-27 19:00
Tapahtuma on siirretty, edellinen ajankohta 11.5.2021. Jo ostetut liput käyvät sellaisenaan uuteen ajankohtaan.
Tommy Hellsten on luennoitsija, teologi, terapeutti, Ihminen tavattavissa -ohjelman perustaja ja yksi Suomen tunnetuimmista kirjailijoista. Hellsten on kirjoittanut kolmisenkymmentä kirjaa ja kiertänyt vuosikymmenten aikana ympäri maailmaa puhumassa kirjojensa aiheista.
Vuosi 2021 on Tommy Hellstenin juhlavuosi. Tommyn ensimmäisen kirjan Virtahepo olohuoneessa julkaisusta tulee kuluneeksi 30 vuotta. Jo kolmekymmentä vuotta Tommy on toiminut tuhansille suomalaisille opastajana ja sanoittajana ihmisyyden matkalla. Virtahepo olohuoneessa -klassikkoteoksen lisäksi Hellstenin tunnetuimpia teoksia ovat mm. Saat sen mistä luovut (2000), Tähän olen tullut (2016) ja Enää en pelkää (2019).
Juhlavuoden kunniaksi julkaistaan Hellstenin uusi teos Virtahepo makuuhuoneessa – Miksi rakastaa voi vain vapaudessa. Tämän teeman alla Tommy nähdään myös puhujakiertueella konserttisaleissa ja kirkoissa eri puolella Suomea.
Virtahepo makuuhuoneessa -kirjan ydinviesti on, että suhde toiseen ihmiseen on syvin inhimillinen tarpeemme. Rakkaus on – keveää, raskasta, ihanaa, kamalaa. Ja vaikka toisin haluaisimme, monesti vaikeaa.
Tommy Hellsten kirjoittaa uutuusteoksessaan rakkaudesta. Sen tosi kasvualusta voi olla vain vapaus ja erillisyys. Kuitenkin tuomme suhteeseen helposti menneisyytemme haavat, velvoitamme toista ja takerrumme häneen – silloin rakkautta kuormittaa tiedostamattomuuden virtahepo. Se estää aidon kohtaamisen, läheisyyden ja saa meidät odottamaan toiselta täydellisyyttä.
Tosi rakkaus ei vaadi, se antaa. Vasta kun kohtaan omat haavani, osaan päästää toisen vapaaksi. Vasta silloin hän voi tulla luokseni.
Martti Talvela -sali
Liput ennakkoon 28 € (sis. käsittelykulun)
Liput ovelta 30 € (sis. käsittelykulun)

Ismo Leikola - Ei mitään vakavaa
2021-10-25 19:00
Nyt koteloitumisvaiheen jälkeen stand-up-lavoille lennähtää ei ainoastaan täysin uusi show, vaan suorastaan uusi ihminen, uudestisyntynyt Ismo, joka on saanut 20 sekunnin mittaisen kasteen käsienpesualtaassa. Pidemmän keikkatauon aikana Ismo sukelsi pohdinnoissaan yhä syvemmälle ja löysi ennennäkemättömiä vastauksia – myös siihen iänikuiseen kysymykseen: Mille saa nauraa. ”Ei mitään vakavaa” on show jossa todella koetellaan rajoja. Tai oikeammin mennään niistä läpi että heilahtaa. Sellaisella nauravalla muurinmurtajalla.
Sitten virallinen ohjeistus. Nykytilanteesta johtuen tilaisuuksissa edellytetään kaikilta yleisön jäseniltä sitä, että he käyttävät maskia tai visiiriä tai jotain semmosta. Umpinainen moottoripyöräkypärä käy myös tai kuupuku. Tai ilmastointiteippi joka peittää sekä suun että nenän. Jos joku on kiinnostunut mussuttamaan, länkättämään tai urputtamaan tästä, huomautamme että myös mussutus on suoritettava maski naamalla.
Todella halutaan, että kiertue voidaan toteuttaa ja toivotaan että kaikki on valmiita puhaltamaan yhteen hiileen. Siis vertauskuvallisesti. Konkreettinen yhteen hiileen puhaltaminen ei ole suositeltavaa näinä aikoina, kun pöpöt leviää.
Lippuhinnat (sis. palvelumaksut):
– Peruslippu 38,50€
– Eläke/Opiskelija/Varusmies/Työtön 34,50€
Ikäraja:
K-18
Kesto:
Noin 2h väliaikoineen (koronarajoitusten vuoksi voi olla myös 2,5h riippuen väliajan pituudesta)
Tuotanto:
Tuota Niin Tuotanto (W&T Comedy)

Anna Eriksson -Jos mulla olisi sydän
2021-10-23 19:00
Tapahtuma on siirretty, edellinen ajankohta 2.4.2021. Jo ostetut liput käyvät sellaisenaan uuteen ajankohtaan.
Anna Erikssonin rohkea Jos mulla olisi sydän -konsertti yhdistää Erikssonin ja pianisti Mikko Mäkisen vuosien yhteistyön ainutlaatuisella tavalla.
Konsertin ohjelmisto perustuu Anna Erikssonin uran tunnetuimpiin lauluihin sekä taiteilijan voimakkaisiin tulkintoihin maailman klassikoista.
Martti Talvela -sali
Liput 34,50 € (sis. käsittelykulun)
Konsertin kesto n. 70 min, ei väliaikaa

THE GREAT HORN
2021-10-21 19:00
Erkki Lasonpalo, kapellimestari
Carlo Torlontano, alppitorvi
Tämän konsertin soolosoitinta kuullaan ensimmäistä kertaa Mikaelissa, kun italialainen Carlo Torlontano alppitorvineen saapuu solistiksi. Konsertin erikoisuuksiin sisältyy myös kapellimestari Erkki Lasonpalon kunnostautuminen putkikellojen soitossa. Alkusoittona kuullaan Flint Juventino Beppen koskettava, ajattomia sävyjä soiva Heart. Solistinumeroina soivat Arvo Pärtin Pari intervallo Carlo Torlontanon sovituksena, Giovanni D’Aguilan Torlontanon tilauksesta säveltämä The Great Horn of Helm sekä Anton Zimmermannin varhainen, noin vuoteen 1760 paikannettu Sinfonia Pastoritia alppitorvelle ja jousiorkesterille. Konsertin päättää Antonín Dvořákin rakastettu Serenadi jousiorkesterille. Konsertissa saataneen hieman laajempi käsitys alppitorvesta konserttisoittimena, kuin mitä vanhentunut mielikuva vuorien välisenä merkinantotorvena sisältää.
Flint Juventino Beppe: Heart op. 27 nro 5
Anton Zimmermann: Sinfonia Pastoritia G-duuri
Arvo Pärt: Pari intervallo alppitorvelle ja jousille, sov. C. Torlontano
Giovanni D’Aguila: The Great Horn of Helm
Antonín Dvořák: Serenadi jousiorkesterille E-duuri op. 22
LIPUT: 24,50 € / 22,50 € / 8 €
HINTA S-ETUKORTILLA: 22 € / 20 € / 6 €
Lipunmyynnistä vastaa orkesterin toimisto, yhteystiedot löydät täältä.
Järj. Mikkelin kaupunginorkesteri

Sonata Arctica
2021-10-17 19:00
Tapahtuma on siirretty, edellinen ajankohta 19.2.2021. Jo ostetut liput käyvät sellaisenaan uuteen ajankohtaan.
Sonata Arctica täyttää 25 vuotta
Yksi Suomen kautta aikain menestyneimmistä metalliyhtyeistä, kemiläinen Sonata Arctica, täyttää ensi vuonna kunnioitettavat 25 vuotta. Neljännesvuosisadan mittaista matkaa päästään juhlimaan kotimaassa 12 kaupungin verran helmi-maaliskuussa. Kiertue alkaa Jyväskylän Lutakosta 18. helmikuuta ja matkaa läpi Suomen päättyen Espoon Kulttuurikeskukseen 26. maaliskuuta.
”Ensimmäiset 25 vuotta on ollut huikea matka Sonata Arcticalle. Tässä sitä vielä ollaan kaikenlaisten seikkailujen jälkeen. Kunhan vuosi vaihtuu, kaikki vuoden 2021 keikat vedetään 25th anniversary tour -nimikkeen alla, ja keikoilla kuullaan läpileikkaus yhtyeen koko tähänastisesta tuotannosta”, bändi kertoo.
Sonata Arctica räjäytti pankin heti Ecliptica-esikoisalbumillaan vuonna 1999, ja sittemmin meno on ollut melkoista. Kymmenen studioalbumin, lukemattomien kiertueiden ja jättimäisten festivaalikeikkojen jälkeen keskiössä on edelleen melodinen metalli, ja yhtye aikoo jatkaa samalla linjalla. Sonata Arctican edellinen Talviyö-albumi julkaistiin vuonna 2019.
Martti Talvela -sali
Ennakkolippu 40,00 € (sis. käsittelykulun)
Ovelta 45,00 € (sis. käsittelykulun)
Konsertti on ikärajaton.
Järj. Grey Beard Concerts & Management

LASTEN ELOKUVAMUSIIKIN KONSERTTI
2021-10-16 16:00 - 17:00
Rauno Tikkanen, kapellimestari
Lasten elokuvamusiikin konsertti on Esittävän taiteen kollektiivi Kaukasuksen ja Mikkelin kaupunginorkesterin yhteistyössä syntynyt taianomainen ja mukaansatempaava konsertti koko perheelle! Konsertissa kuullaan kappaleita eri vuosikymmeniltä aina Pinocchiosta Frozeniin ja Star Warsiin. Ikimuistoista elokuvamusiikkia esittämässä Aki Hietala, Johanna Kuuva, Aapo Oranen, Erika Spoof, Sini Spoof ja Minttu Tamski. Konsertin juontaa näyttelijä Joonas Kääriäinen.
Konsertissa soivat rakastettujen lasten elokuvaklassikoiden kuuluisimmat sävellykset Tuukka Lehtosen sovituksina. Puhallinsektiolla ja komppiryhmällä vahvistettua kaupunginorkesteria konsertissa johtaa kuopiolainen kapellimestari-klarinetisti Rauno Tikkanen. Moniäänisyyttä, ekologisuutta ja rakkautta keskeisinä arvoinaan pitävä Kaukasus-osuuskunta on tuottanut Mikkelissä esityksiä ja tapahtumia jo reilun kymmenen vuoden ajan.
LIPUT: 10 €
PERHELIPPU: 35 €
Lipunmyynnistä vastaa orkesterin toimisto, yhteystiedot löydät täältä.
Konsertin kesto noin 1,5 tuntia (sis. väliajan)
Järj. Mikkelin kaupunginorkesteri

Sinitaivas -kiertue (PERUTTU)
2021-10-09 19:00
Jo kertaalleen siirretty Sinitaivas-kiertue joudutaan perumaan kokonaan.
Alun perin syksylle 2020 suunnitellun ja lokakuulle 2021 siirretyn Sinitaivas-kiertueen tähtinä piti esiintyä Kyösti Mäkimattila, Markku Aro, Eija Kantola, Kari Hirvonen sekä tuore Tangokuningas ja -kuningatar. Vuoden 2021 Tangomarkkinoita ei kuitenkaan järjestetä, joten tänä vuonna ei saada uutta Tangokuningasta eikä -kuningatarta.
Lisätietoja tapahtumien siirroista ja peruutuksista täältä.

Veripalvelun verenluovutustilaisuus
2021-10-06 12:30 - 17:30
Verenluovutustilaisuus Mikaelin 1. kerroksessa klo 12.30-17.30.
Lue ohjeet verenluovutustilaisuuteen sekä varaa aikasi täältä.
Tervetuloa!

Tarja Pyhähuhdan taiteilijajuhla
2021-09-26 14:00 - 17:00
Tarja Pyhähuhdan taiteilijajuhla:
Parrasvaloissa- elämänkerran julkistaminen
Kirjailijat Teuvo Riikonen ja Reijo Honkonen
Maan Syli – elokuvan ensi-ilta
Matti-Veikko Kuusi, piano
Yrjö Pulkkinen, sello
Kalervo Saastamoinen, klarinetti
Rakkaudesta suomalaisen musiikin – konsertti
Joonas Orrain, baritoni
Joel Papinoja, piano
Tilaisuuden juontaa Ari Tähkäpää
Peruslippu 27,50 €
Eläkeläiset 25,50 €
Lapset alle 7 v. 17,50 €

JOUSISINFONIA
2021-09-16 19:00
Emilia Hoving, kapellimestari
Johannes Piirto, piano
Yhteistyössä Savonlinnan orkesterin kanssa
Savonlinna-kvartetin ja Mikkelin kaupunginorkesterin yhteistyökonserttia saapuu johtamaan kiitetty ja Kritiikin kannuksilla palkittu kapellimestarilupaus Emilia Hoving. Solistina soittaa aiemminkin Klami-solistina esiintynyt Johannes Piirto. Ohjelmassa on Uuno Klamin harvoin kuultu Pianokonsertto nro 2. Teos vietti hiljattain 70-vuotispäiviään, Uuno Klami taas 120-vuotispäiviään, joten unohduksiin painuneen teoksen soidessa kelpaa juhlia. Virolaisen, maansa lyhytaikaisena kulttuuriministerinäkin tunnetun Lepo Sumeran Musica profana soi vahvaa, kolkkojen kaikujen ja voimakkaan rytmisen poljennon tunnelmaa ja kuvia. Päätösnumerona riemastuttaa Mendelssohnin jousiorkesterille kirjoittamista sinfonioista nro 8. Tämän lapsineron 13-vuotiaana kirjoittama teos soi reipasta ja ulkoilmahenkistä tunnelmaa, mutta on jo vahva näyte kypsästä säveltäjän käsityötaidosta.
Lepo Sumera: Musica profana
Uuno Klami: Konsertto pianolle ja jousiorkesterille nro 2 op. 41
Felix Mendelssohn: Sinfonia nro 8 D-duuri
LIPUT: 24,50 € / 22,50 € / 8 €
Lipunmyynnistä vastaa orkesterin toimisto, yhteystiedot löydät täältä.
Järj. Mikkelin kaupunginorkesteri
